6. pielikums

Nolikumam “Par granta projektu konkursa “Ukrainas sociālās infrastruktūras objektu atjaunošana Černihivas apgabalā”

**Projekta iesnieguma atlases prasības un vērtēšanas kritēriji**

1. **Projekta iesnieguma atlases prasības**

Centrālās finanšu un līgumu aģentūras Attīstības sadarbības departaments kā grantu projektu konkursa (turpmāk – konkurss) sekretariāts (turpmāk – sekretariāts) izvērtē projekta iesniegumu un projekta iesniedzēju atbilstību tehniskajām prasībām un izslēgšanas nosacījumiem.

Sekretariāts projekta iesniegumus, kas saņemti pēc projektu konkursa nolikumā (turpmāk – Nolikums) noteiktā termiņa, neizskata.

Sekretariāts pārbauda, vai projektu iesniegumi ir noformēti atbilstoši konkursa nolikuma 3.1. punktā noteiktajām prasībām. Ja atlases procesā tiek konstatēti trūkumi, sekretariāts rakstiski (e-pastā) ne vairāk kā vienu reizi pieprasa projekta iesniedzējam papildu informāciju projekta iesnieguma precizēšanai noteiktajā termiņā.

Ja sekretariāta noteiktajā termiņā projekta iesniedzējs pieprasīto informāciju neiesniedz vai tā ir nepilnīga, vai tiek konstatēta atbilstība jebkuram no izslēgšanas kritērijiem, projekta iesniegumu noraida un tālāk nevērtē.

Ja projekta iesnieguma atlases prasības ir izpildītas un nav konstatēti izslēgšanas nosacījumi, sekretariāts sagatavo izvērtējamo projektu iesniegumu sarakstu un nodod visus projektu iesniegumus saturisko kritēriju vērtēšanai izvērtēšanas komisijai (turpmāk – komisija).

|  |  |
| --- | --- |
|  | **ATLASES PRASĪBAS** |
| 1.1. | Projekta iesniegums iesniegts Nolikumā noteiktajā termiņā. |
| 1.2. | Projektu iesniegums ir noformēts atbilstoši Nolikuma 3.1. punktā noteiktajām prasībām. |
| 1.3. | Ir iesniegti visi nepieciešamie projekta dokumenti: Projekta iesniegums, Projekta budžeta tāme, un tie satur visu prasīto informāciju. |
| 1.4. | Projekta budžeta tāmē ir norādītas visas izmaksas, kas atbilst Projekta iesniegumā norādītajām aktivitātēm. |
| 1.5. | Projekta budžeta tāmē nav aritmētisko kļūdu. |
|  | **IZSLĒGŠANAS NOSACĪJUMI** |
| 2.1. | Projekta iesniedzējs atbilst Nolikuma 2.1. punkta prasībām:Projekta iesniegumu var iesniegt un grantu var saņemt Latvijas Republikas tiešās un pastarpinātās valsts pārvaldes un pašvaldību iestādes, atvasinātas publiskas personas, kā arī Latvijas Republikā reģistrētas biedrības, nodibinājumi, komersanti, arodbiedrības un citi tiesību subjekti.Grantu nevar saņemt politiskās partijas un to apvienības, kā arī fiziskas personas. |
| 2.2. | Projekta iesniedzēja piesaistītais līdzfinansētājs, ja attiecināms, atbilst Nolikuma 2.2. punkta prasībām.Lai veicinātu projektu iesniedzēju atbildību par projekta rezultātiem, projekta iesniedzēji un sadarbības partneri gan Latvijā, gan saņēmējvalstīs tiek aicināti sniegt savu līdzfinansējumu vai piesaistīt trešo personu līdzfinansējumu projekta īstenošanai. Līdzfinansētājs var būt tiešās un pastarpinātās valsts pārvaldes iestādes, atvasinātas publiskas personas, citas valsts iestādes, kā arī biedrības, nodibinājumi, komersanti, arodbiedrības un citi tiesību subjekti.Līdzfinansētājs nevar būt politiskās partijas un to apvienības, kā arī fiziskas personas. |
| 2.3. | Uz projekta iesniedzēju nav attiecināms jebkurš no šādiem gadījumiem:ir pasludināts projekta iesniedzēja maksātnespējas process, ierosināta tiesiskās aizsardzības procesa lieta vai tiek īstenots tiesiskās aizsardzības process, apturēta vai pārtraukta projekta iesniedzēja saimnieciskā darbība vai projekta iesniedzējs tiek likvidēts. |
| 2.4. | Uz projekta iesniedzēju nav attiecināms jebkurš no šādiem gadījumiem:projekta iesniedzējam ir Valsts ieņēmumu dienesta administrēto nodokļu (nodevu) parāds, kas kopsummā pārsniedz 150,00 EUR. |
| 2.5. | Uz projekta iesniedzēju nav attiecināms jebkurš no šādiem gadījumiem:projekta iesniedzējs vai persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem:kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana un došana vai tirgošanās ar ietekmi. |
| 2.6. | Uz projekta iesniedzēju nav attiecināms jebkurš no šādiem gadījumiem:attiecībā uz šo projekta iesniedzēju vai līdzfinansētāju, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas. Ja attiecībā uz pretendentu vai kādu no minētajām personām noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā. |
| 2.7. | Uz projekta iesniedzēju nav attiecināms jebkurš no šādiem gadījumiem:iesniedzēja organizācijai pastāv saiknes ar jurisdikcijām, kas nodokļu nolūkos nesadarbojas , atbilstoši Eiropas Komisijas 2020. gada 14. jūlija ieteikumam (ES) 2020/1039 par valsts finansiālā atbalsta piešķiršanu uzņēmumiem Savienībā atkarībā no tā, vai nepastāv saiknes ar jurisdikcijām, kas nesadarbojas |
| 2.8. | Uz projekta iesniedzēju nav attiecināms jebkurš no šādiem gadījumiem:Aģentūra ar projekta iesniedzēju iepriekš ir izbeigusi granta līgumu granta saņēmēja pienākumu nepildīšanas dēļ. |

1. **Projekta iesnieguma vērtēšanas kritēriji**

Katrs saturiskais kritērijs tiek novērtēts ar punktiem pēc kritērijam atbilstošas punktu skalas, kur 0 punkti tiek piešķirti, ja kritērijs nav ievērots, bet maksimālais punktu skaits tiek piešķirts, ja projekts pilnībā atbilst kritērija prasībām. Visus kritērijos iegūtos punktus saskaita, lai iegūtu projekta iesnieguma kopējo punktu skaitu.

|  |  |  |
| --- | --- | --- |
| 3. | **SATURISKIE KRITĒRIJI** | **Punkti** |
| 3.1. | Projekta iesniedzējam ir atbilstoša pieredze, lai īstenotu projektu.* **10 punkti** – Iesniedzējs ir norādījis būvniecības projektu objektus, kuros veikta rekonstrukcija vai būvniecība vismaz piecu gadu laikā līdz projekta pieteikuma iesniegšanai. Norādīti objektu veidi (daudzdzīvokļu ēka, vēsturiskas ēkas rekonstrukcija u.c.).
* **5 punkti** – Iesniedzējs ir norādījis būvniecības projektu objektus, kuros veikta rekonstrukcija vai būvniecība pēdējo triju gadu laikā līdz projekta pieteikuma iesniegšanai. Norādīti objektu veidi (daudzdzīvokļu ēka, vēsturiskas ēkas rekonstrukcija u.c.).
* **0 punkti** – būvniecības projektu pieredze ir īsāka par trim gadiem.
 | 10 |
| 3.2. | Būvniecības projektu īstenošanas pieredze:* **10 punkti** – Projekta iesniedzējam ir būvniecības projektu pieredze Ukrainā.
* **7 punkti** - Projekta iesniedzējam ir būvniecības projektu pieredze ārpus Eiropas Savienības, izņemot Ukrainu.
* **5 punkti** – Projekta iesniedzējam ir būvniecības projektu pieredze Eiropas Savienībā, izņemot Latviju.
* **2 punkti** - Projekta iesniedzējam ir būvniecības projektu pieredze Latvijā.

**0 punkti** – Projekta iesniedzējam nav būvniecības projektu pieredzes. | 10 |
| 3.3. | Līgumcenu apmēri iepriekšējo 3 (trīs) gadu laikā (t.i., 2022., 2023., 2024. un 2025. gadā līdz projekta iesniegšanas dienai):* **10 punkti** – Projekta iesniedzējam ir būvniecības projektu pieredze ar līgumcenu lielāku par 500 000,00 euro.
* **5 punkti** - Projekta iesniedzējam ir būvniecības projektu pieredze ar līgumcenu 250 000,00 – 499 999,99 euro apmērā.
* **3 punkti** – Projekta iesniedzējam ir būvniecības projektu pieredze ar līgumcenu 100 000,00 – 249 999,99 euro apmērā.
* **0 punkti** - Projekta iesniedzējam ir būvniecības projektu pieredze ar līgumcenu mazāku par 99 999,99 euro.
 | 10 |
| 3.4. | Projekta iesniegumā norādītās aktivitātes atbilst projekta mērķim. * **10 punkti** – Visas projekta aktivitātes pilnībā un tieši atbilst projekta mērķim. Ir skaidrs, kā katra aktivitāte veicina mērķa sasniegšanu, un tas ir loģiski un konsekventi pamatots.
* **5 punkti** – Vismaz puse aktivitāšu atbilst projekta mērķim, bet dažām ir neskaidra saistība ar galveno mērķi. Kopējā struktūra ir loģiska, bet ir nelielas neskaidrības par to, kā konkrēti visas aktivitātes sekmēs rezultātu.
* **3 punkti** – Mazāk nekā puse projekta aktivitātes atbilst mērķim, un vairākām no tām nav skaidras sasaistes ar galveno mērķi. Ir aktivitātes, kuras ir neefektīvas un nav nepieciešamas mērķa sasniegšanai.
* **0 punkti** – Projekta aktivitātes neatbilst projekta mērķim. Nav skaidrs, kā iecerētās darbības sasniegs projekta mērķi.
 | 10 |
| 3.5. | Projekta iesniedzējs var saņemt papildu punktus par projektam piesaistīto līdzfinansējumu. Punkti tiek piešķirti par līdzfinansējuma apjomu: * **5 punkti** - projektā paredzēts līdzfinansējums virs 50% no kopējā projekta finansējuma.
* **3 punkti** - projektā paredzēts līdzfinansējums līdz 50% no kopējā projekta finansējuma.
* **1 punkts** – projektā paredzēts līdzfinansējums līdz 25% no kopējā projekta finansējuma.
* **0 punkti** – projektam nav līdzfinansējums.
 | 5 |